Til [navn på mottak]

[navn på menighet/fellesråd] vil gjerne bidra for beboerne på mottaket og ønsker å besøke mottaket for å opplyse om kirkelige aktiviteter og muligheter til trosutøvelse som finnes i lokalsamfunnet.

Vi viser til UDIs nye *Strategi for samarbeid med sivilsamfunnet – Mottak og Retur 2022 – 2024*. Strategien skal legge til rette for samarbeid mellom UDI nasjonalt og regionalt og mottakene lokalt.

Blant målene for strategien er at man skal «legge til rette for en brukervennlig, enhetlig og forutsigbar dialog med sivilsamfunnet», og «bidra til at flere og ulike lokale lag/foreninger og organisasjoner kan bidra i asylmottak». Strategien legger til grunn at de lokale mottakene skal «etablere kontakt og holde dialog med lokale organisasjoner som vil bidra med aktiviteter for beboerne».

Vi er glade for at denne avklaringen fra UDI er kommet. Vi er bevisste på at mottaksapparatet ønsker å sikre at beboerne skjermes fra forkynnelse i mottaket og mot utilbørlig religiøs påvirkning. Dette er viktig og riktig, all den tid beboere på asylmottak er i en sårbar situasjon som må tas spesielt hensyn til. Vi vil derfor understreke at målet med våre besøk i mottaket ikke er å drive forkynnelse, men kun å informere om våre aktiviteter i og rundt kirken.

Muligheten til trosutøvelse kan være en hjelp til å mestre vanskelige livssituasjoner. Trossamfunnene representerer aktuelle nettverk beboerne kan knytte seg til for både sosiale aktiviteter, videre hjelp og psykososial støtte.

[Ett avsnitt om hvilke aktiviteter som drives og som regnes som spesielt aktuelle å informere om, for eksempel språkkafe, gudstjenester, utflukter, babysang, barnekor, hverdagsmiddager e.l.]

Vi ser fram til en konstruktiv dialog med mottaket om hva Den norske kirke kan bidra med, og når representanter for den lokale kirken kan få besøke mottaket for å informere om våre aktiviteter.